stanford-oval/wikipedia huggingface dataset:
บารัก โอบามา
ภาพลักษณ์ทางวัฒนธรรมและทางการเมือง

โอบามามีพ่อเป็นชาวเคนยา แม่เป็นชาวอเมริกันผิวขาว เขาได้รับการอบรมสั่งสอนในวัยเด็กที่โฮโนลูลู และจาการ์ตา จบจากไอวีลีก ประสบการณ์ชีวิตในช่วงวัยเริ่มต้นของโอบามาแตกต่างอย่างเห็นได้ชัด จากนักการเมืองอเมริกันเชื้อสายแอฟริกันเหล่านั้น ผู้ซึ่งดำเนินวิถีทางของพวกเขาเอง ใน ค.ศ. 1960 พวกเขามีแนวคิดในการมีส่วนร่วมเคลื่อนไหวทางการเมืองเกี่ยวกับสิทธิพลเมือง การแสดงความงุนงงให้เห็นเกี่ยวกับคำถามที่ว่าเขาดำพอแล้วหรือยัง โอบามากล่าวในการประชุมที่สมาคมนักหนังสือพิมพ์ของคนผิวดำแห่งชาติ เมื่อเดือนสิงหาคม ค.ศ. 2007 ว่าการอภิปรายไม่เกี่ยวข้องกับร่างกาย หรือนโยบายของเขาที่จดบันทึก ที่เป็นห่วงถึงผู้ออกเสียงที่เป็นคนผิวดำ โอบามากล่าวว่า "เรายังคงติดแน่นอยู่กับความรู้สึกนี้ที่ว่าถ้าคุณไปอ้อนวอนแต่พวกผิวขาวก็เหมือนกับว่าคุณกำลังทำอะไรผิด"
เสียงสะท้อนจากคำแถลงการณ์ ในการเข้ารับตำแหน่งประธานาธิบดีอย่างเป็นทางการของ จอห์น เอฟ. เคนเนดี โอบามายอมรับความจริงเกี่ยวกับภาพพจน์ของเขาในตอนแรกเริ่ม ในการกล่าวสุนทรพจน์เกี่ยวกับการรณรงค์หาเสียงเมื่อเดือนตุลาคม ค.ศ. 2007 ว่า "ข้าพเจ้าจะไม่อยู่ที่นี่อีกเป็นอันขาด ถ้าหากว่าตะเกียงยังไม่ได้จุดขึ้นมาใหม่" และมีสำนวนที่กินใจอยู่สำนวนหนึ่งคือ "Rosa sat so Martin could walk; Martin walked so Obama could run."
โอบามายังได้รับการยกย่องว่าเป็นผู้เชี่ยวชาญในการปราศรัยต่อสาธารณชน เมื่อเทียบกับนักพูดที่มีชื่อเสียงในอดีต อย่างมาร์ติน ลูเทอร์ คิง จูเนียร์ คำกล่าวของเขาที่มีชื่อเสียง เช่น "Yes We Can" ซึ่งเป็นคำพูดที่อยู่ในดนตรีที่สร้างขึ้นมาโดย วิล.ไอ.แอม มีประชาชนทั่วโลกกว่า 10 ล้านคนดูวิดีโอนี้ทางเว็บยูทูบ (YouTube.com) เพียงแค่ 7 เดือนแรกเท่านั้น และยังได้รับรางวัลเอ็มมีอีกด้วย ศาสตราจารย์ Jonathan Haidt แห่ง มหาวิทยาลัยเวอร์จิเนีย ได้วิจัยประสิทธิผลจากการพูดของโอบามาในที่สาธารณะ และมีเหตุผลที่สรุปได้ว่ามีประสิทธิผลมาก เพราะนักการเมืองมักมีความช่ำชองในการพูดปลุกเร้าอารมณ์ และปรารถนาที่จะประพฤติตนเป็นคนดีมีศีลธรรมต่อผู้อื่น ส่วนการชี้แจงถึงนโยบายต่าง ๆ และการบริหารราชการแผ่นดิน ตลอดระยะที่ดำรงตำแหน่งประธานาธิบดีนั้น โอบามามีแผนที่จะจัดรายการโทรทัศน์เพื่อพบปะกับประชาชน เหมือนกับรายการ "ไฟล์ไซต์ แชท" ที่โด่งดังของประธานาธิบดีแฟรงกลิน ดี. โรสเวลต์
นักวิเคราะห์หลายคนได้อ้างถึงการเป็นที่สนใจของต่างชาติของโอบามา เป็นการให้คำจำกัดความสำหรับภาพพจน์ของเขา ไม่เพียงแต่โพลจากหลายสำนัก ที่แสดงพลังสนับสนุนอันแข็งแกร่งในต่างประเทศ แต่โอบามายังได้สร้างความสัมพันธ์อันแนบแน่นกับนักการเมืองที่มีชื่อเสียง อย่างเช่น โทนี แบลร์ อดีตนายกรัฐมนตรีสหราชอาณาจักร ซึ่งพบกันใน ค.ศ. 2005, วอลเตอร์ เวลโทนี หัวหน้าพรรคประชาธิปัตย์ของอิตาลี ที่มาเยี่ยมเยียนยังสำนักงานวุฒิสภาของโอบามาใน ค.ศ. 2005 และนีกอลา ซาร์กอซี ประธานาธิบดีฝรั่งเศส ซึ่งเคยมาเยี่ยมเยียนโอบามาใน ค.ศ. 2006 ที่วอชิงตัน ดี.ซี.
โอบามาชนะรางวัลแกรมมีในหมวดหมู่รางวัล Best Spoken Word Album จากการตัดต่อคำพูดลงในเทปบันทึกของหนังสือ "Dreams from My Father" ในเดือนกุมภาพันธ์ ค.ศ. 2006 และ "The Audacity of Hope" ในเดือนกุมภาพันธ์ ค.ศ. 2008
ในเดือนธันวาคม ค.ศ. 2008 นิตยสารไทม์เลือกบารัก โอบามาให้เป็นบุคคลแห่งปีของนิตยสารไทม์ ประจำปี 2008 วันที่ 8 ตุลาคม ค.ศ. 2009 ให้บารัก โอบามา ได้รับรางวัลโนเบลสาขาสันติภาพโดยข้อความที่ได้รับรางวัล คือ "สำหรับความพยายามในการสร้างความเข้มแข็งให้แก่การทูตระหว่างประเทศและความร่วมมือระหว่างผู้คนทั่วโลก"
งานเขียน

The Audacity of Hope: Thoughts on Reclaiming the American Dream,(2006). Crown Publishers, Division of Random House, NY
Dreams from My Father: A Story of Race and Inheritance, (1995). Time Books an imprint of Crown Publishers, Division of Random House, NY
Change We Can Believe In: Barack Obama's Plan to Renew America's Promise, (2008). Three Rivers Press, an imprint of Crown Publishers, Division of Random House, NY
แหล่งข้อมูลอื่น

สถานีย่อยสหรัฐ
แหล่งข้อมูลอื่น > เว็บไซต์อย่างเป็นทางการ

Office of the President-Elect เก็บถาวร 2008-11-07 ที่ เวย์แบ็กแมชชีน
2008 U.S. presidential campaign site
U.S. Senate office site เก็บถาวร 2008-09-07 ที่ เวย์แบ็กแมชชีน
แหล่งข้อมูลอื่น > ลิงก์เกี่ยวกับรัฐสภาสหรัฐ

ชีวประวัติ ที่ the Biographical Directory of the United States Congress
บันทึกการออกเสียง เก็บถาวร 2016-03-08 ที่ เวย์แบ็กแมชชีน เนื้อหาหลักโดย The Washington Post
รณรงค์หาเสียงในเรื่องของข้อมูลทางการเงิน ที่ สมาพันธ์คณะกรรมการการเลือกตั้ง
รณรงค์หาเสียงในเรื่องของการเก็บภาษีอากร จาก OpenSecrets.org
ชีวประวัติ เก็บถาวร 2008-11-09 ที่ เวย์แบ็กแมชชีน, บันทึกการออกเสียง เก็บถาวร 2008-11-09 ที่ เวย์แบ็กแมชชีน, and การจัดลำดับความนิยมของกลุ่ม เก็บถาวร 2008-11-09 ที่ เวย์แบ็กแมชชีน ที่ Project Vote Smart
Issue positions and quotes ที่ On The Issues
Staff salaries, trips and personal finance ที่เว็บไซต์ LegiStorm.com
Current Bills Sponsored[ลิงก์เสีย] ที่เว็บไซต์ StateSurge.com
ข้อมูลในรัฐสภาสหรัฐ เก็บถาวร 2008-11-27 ที่ เวย์แบ็กแมชชีน ที่เว็บไซต์ GovTrack.us
แหล่งข้อมูลอื่น > ไซต์ไดเรคทอรี

บารัก โอบามา ที่เว็บไซต์ Curlie
Works by or about Barack Obama เก็บถาวร 2008-12-18 ที่ เวย์แบ็กแมชชีน in libraries (WorldCat catalog)
แหล่งข้อมูลอื่น > สื่อสารมวลชน

The BarackObamadotcom YouTube Channel
แผนที่แสดงผลการเลือกตั้งประธานาธิบดีสหรัฐ from BBC News
In quotes: US election reaction จาก BBC News
FACTBOX: บารัก โอบามา ชนะการเลือกตั้งเป็นประธานาธิบดี (Reuters, November 5, 2008)
การมาถึงของบารัก โอบามา เก็บถาวร 2008-12-11 ที่ เวย์แบ็กแมชชีน
Obama - the model for minorities in majority communities เก็บถาวร 2016-03-04 ที่ เวย์แบ็กแมชชีน
ระบบพิกัดกริดแบบยูทีเอ็ม

กริดยูทีเอ็ม
ระบบพิกัดกริดแบบยูทีเอ็ม (Universal Transverse Mercator - UTM) เป็นพิกัดภูมิศาสตร์ในลักษณะกริดระบุตำแหน่งของสิ่งบนผิวโลกในลักษณะระบบพิกัดคาร์ทีเซียน ซึ่งระบบนี้จะแตกต่างจากระบบดั้งเดิมที่ใช้ละติจูดและลองจิจูด ระบบกริดแบบยูทีเอ็มจะแบ่งส่วนออกเป็นทั้งหมด 60 โซน
ลักษณะเฉพาะและตำแหน่งของพิกัด

ลักษณะของพิกัดจะประกอบไปด้วยสามส่วนโดยส่วนแรกคือช่องกริด ส่วนสองและสามคือคู่ระยะตะวันออกและเหนือในหน่วยเมตร ตัวอย่างของพิกัดยูทีเอ็ม เช่น 47P 679815 1513661 แสดงตำแหน่งของสวนหลวง ร.9 (ซึ่งตรงกับละติจูดลองจิจูดที่ 13° 41′ 11.02″ N, 100° 39′ 45.58″ E) ระยะตะวันออกเป็นระยะจากเส้นเมอริเดียนศูนย์กลาง ในขณะที่ระยะเหนือวัดจากเส้นศูนย์สูตร (สำหรับซีกโลกเหนือ) ซึ่งพิกัด 0,0 ของระบบนี้คือจุดตัดของเส้นศูนย์สูตรและเส้นเมอริเดียนศูนย์กลาง
ตำแหน่งในแต่ละทวีป

ทวีปยุโรป
ทวีปแอฟริกา
ทวีปอเมริกาใต้
ทะเลเบริง
รัฐมนตรีว่าการกระทรวงสุขภาพและบริการมนุษย์สหรัฐ

| รัฐมนตรีว่าการกระทรวงสุขภาพและบริการมนุษย์สหรัฐ |
| --- | --- |
ตราประจำกระทรวง
ธงประจำตำแหน่งรัฐมนตรี
ผู้ดำรงตำแหน่งคนปัจจุบัน โรเบิร์ต เอฟ. เคนเนดี จูเนียร์ รักษาการ ตั้งแต่ 13 กุมภาพันธ์ ค.ศ. 2025
กระทรวงสุขภาพและบริการมนุษย์สหรัฐ
การเรียกขาน: ท่านรัฐมนตรี
สมาชิกของ: คณะรัฐมนตรีสหรัฐ
รายงานต่อ: ประธานาธิบดีสหรัฐ
ที่ว่าการ: วอชิงตัน ดี.ซี.
ผู้แต่งตั้ง: ประธานาธิบดีสหรัฐโดยคำแนะนำและยินยอมของวุฒิสภาสหรัฐ
วาระ: ไม่จำกัดวาระ
ตราสารจัดตั้ง: Reorganization Plan No. 1 of 1953 67 Stat. 631 42 U.S.C. § 3501
ตำแหน่งก่อนหน้า: รัฐมนตรีว่าการกระทรวงสุขภาพ การศึกษา และสวัสดิภาพสหรัฐ
สถาปนา: 3 สิงหาคม ค.ศ. 1979
คนแรก: แพทริเซีย โรเบิร์ต แฮริส
ตำแหน่งที่มาแทน: Twelfth
รอง: รัฐมนตรีช่วยว่าการกระทรวงสุขภาพและบริการมนุษย์สหรัฐ
เงินตอบแทน: ตารางเงินเดือนผู้บริหาร ระดับ1
เว็บไซต์: www.hhs.gov
รัฐมนตรีว่าการกระทรวงสุขภาพและบริการมนุษย์สหรัฐ (อังกฤษ: United States Secretary of Health and Human Services) เป็นผู้บังคับบัญชาและหัวหน้ากระทรวงสุขภาพและบริการมนุษย์สหรัฐ รับผิดชอบเกี่ยวกับกิจการสาธารณสุขของประเทศ เป็นส่วนหนึ่งของคณะรัฐมนตรีสหรัฐ และสืบต่อจากตำแหน่งรัฐมนตรีว่าการกระทรวงสุขภาพ การศึกษา และสวัสดิการสหรัฐ
ใน ค.ศ. 1980 กระทรวงสุขภาพ การศึกษา และสวัสดิการสหรัฐ ได้เปลี่ยนชื่อหน่วยงานและถ่ายโอนภารกิจด้านการศึกษาและสำนักงานบริการฟื้นฟูสมรรถภาพ ไปยัง กระทรวงศึกษาธิการสหรัฐ ซึ่ง แพทริเซีย โรเบิร์ต ดำรงตำแหน่งรัฐมนตรีทั้งก่อนและหลังปฏิรูปโครงสร้างและเปลี่ยนชื่อกระทรวง
การเสนอชื่อรัฐมนตรีตำแหน่งนี้จะใช้กรรมาธิการสาธารณสุข การศึกษา แรงงาน และค่าจ้าง และกรรมาธิการการเงิน ซึ่งมีเขตอำนาจด้าน Medicare และ Medicaid เป็นผู้ตรวจสอบ ก่อนจะมีการพิจารณาและเห็นชอบจากวุฒิสภาสหรัฐ
ภายใต้รัฐบัญญัติคุ้มครองผู้ป่วยและการบริบาลที่เสียได้ (โอบามาแคร์) อำนาจและบทบาทของรัฐมนตรีได้เพิ่มมากขึ้น
ประธานาธิบดีดอนัลด์ ทรัมป์ ได้เสนอชื่อสมาชิกสภาผู้แทนราษฎร ทอม ไพรซ์ ให้ดำรงตำแหน่งรัฐมนตรีว่าการกระทรวงสุขภาพและบริการมนุษย์สหรัฐคนที่ 23 ไพรซ์ได้รับการลงมติจากวุฒิสภาสหรัฐให้เข้ารับตำแหน่งเมื่อวันที่ 10 กุมภาพันธ์ ค.ศ. 2017 และได้ลาออกไปในวันที่ 29 กันยายน ค.ศ. 2017 จากนั้นทรัมป์ได้เสนอชื่อ ดอน เจ. ไวรต์ รองผู้ช่วยรัฐมนตรีงานสาธารณสุขและผู้อำนวยการฝ่ายสนับสนุนการควบคุมและป้องกันโรค ให้เข้ารักษาการรัฐมนตรี จนกระทั่งรัฐมนตรีช่วยฯ อีริค ฮาร์แก้น ได้สาบานตนต่อเมื่อวันที่ 10 ตุลาคม ค.ศ. 2017 ถัดมาในวันที่ 13 พฤศจิกายน ค.ศ. 2017 ทรัมป์ได้เสนอชื่ออดีตผู้บริหารบริษัทยา อะเล็กซ์ อาซาร์  เพื่อมาดำรงตำแหน่งรัฐมนตรีตัวจริง อาซาร์เข้ารับการไต่สวนเพื่อเข้ารับตำแหน่งจากกรรมาธิการการเงินวุฒิสภาสหรัฐ ในวันที่ 9 มกราคม ค.ศ. 2018 และได้รับมติเห็นชอบให้เข้าดำรงตำแหน่งจากวุฒิสภาสหรัฐด้วยคะแนนเสียง 55 ต่อ 43 ในวันที่ 24 มกราคม ค.ศ. 2018 อีก 5 วันถัดมาจึงเข้าพิธีสาบานตน
อำนาจหน้าที่

อำนาจหน้าที่ของรัฐมนตรี ซึ่งหมุนเวียนเปลี่ยนไปตามเงื่อนไขและสภาวการณ์ในสหรัฐ มีหน้าที่รวมถึงการให้คำปรึกษาแก่ประธานาธิบดีสหรัฐอเมริกา เกี่ยวกับเรื่องสวัสดิการมนุษย์ การสาธารณสุขและโครงการด้านความมั่นคงของรายได้ รัฐมนตรีว่าการกระทรวงสุขภาพและบริการมนุษย์สหรัฐ มุ่งมั่นที่จะบริหารงานกระทรวงสุขภาพและบริการมนุษย์สหรัฐ เพื่อดำเนินโครงการที่ได้รับการอนุมัติและทำให้ประชาชนตระหนักถึงวัตถุประสงค์ของกระทรวง
กระทรวงสาธารณสุข ศึกษาธิการ และสวัสดิการสหรัฐ (HEW) ได้รับการจัดระเบียบใหม่ให้แยกเป็น กระทรวงศึกษาธิการ และกระทรวงสาธารณสุขและบริการประชาชน (DHHS)
กระทรวงสุขภาพและบริการมนุษย์สหรัฐดูแลหน่วยงานทั้ง 11 หน่วยงาน ได้แก่ สำนักงานคณะกรรมการอาหารและยา (FDA) ศูนย์ควบคุมโรค (CDC) สถาบันสุขภาพแห่งชาติ (NIH) สำนักงานบริหารเด็กและครอบครัว (ACF) และศูนย์บริการสงเคราะห์ผู้ยากไร้และทางการแพทย์ (CMS)
ธงประจำตำแหน่งรัฐมนตรีว่าการกระทรวงสุขภาพ การศึกษา และสวัสดิภาพ ซึ่งเป็นตำแหน่งก่อนหน้า รัฐมนตรีว่าการกระทรวงสุขภาพและบริการมนุษย์สหรัฐ
นางงามจักรวาล 2019

| นางงามจักรวาล 2019 |
| --- | --- |

วันที่: 8 ธันวาคม ค.ศ. 2019
พิธีกร: สตีฟ ฮาร์วีย์
สถานที่จัด: Tyler Perry Studios แอตแลนตา รัฐจอร์เจีย สหรัฐ
ถ่ายทอดทาง: ฟ็อกซ์ เทเลมุนโด
เข้าร่วมประกวด: 90
ผ่านเข้ารอบ: 20
เข้าร่วมครั้งแรก: บังกลาเทศ อิเควทอเรียลกินี
ถอนตัว: กานา กรีซ กัวเตมาลา ฮังการี คีร์กีซสถาน เลบานอน รัสเซีย ศรีลังกา สวิตเซอร์แลนด์ แซมเบีย
กลับมาเข้าร่วม: ลิทัวเนีย โรมาเนีย เซียร์ราลีโอน แทนซาเนีย
ผู้ชนะเลิศ: โซซีบีนี ทุนซี  แอฟริกาใต้
นางงามมิตรภาพ: ออลกา บูวาวา  โปแลนด์
ชุดประจำชาติยอดเยี่ยม: กาซีนี กานาโดส   ฟิลิปปินส์
← 20182020 →
นางงามจักรวาล 2019 (อังกฤษ: Miss Universe 2019) เป็นการจัดประกวดนางงามจักรวาล ครั้งที่ 68 กำหนดจัดในวันที่ 8 ธันวาคม ค.ศ. 2019 ณ Tyler Perry Studios แอตแลนตา รัฐจอร์เจีย สหรัฐ
ผลการประกวด > ลำดับ

| ผลการประกวด | ผู้เข้าประกวด |
| --- | --- |
นางงามจักรวาล 2019:   แอฟริกาใต้ – โซซีบีนี ทุนซี
รองอันดับ 1:   ปวยร์โตรีโก – แมดิสัน แอนเดอร์สัน
รองอันดับ 2:   เม็กซิโก – โซฟิอา อารากอน
5 คนสุดท้าย:   โคลอมเบีย – กาบริเอลา ตาฟูร์   ไทย – ปวีณสุดา ดรูอิ้น
10 คนสุดท้าย:   ฝรั่งเศส – มาแอวา กุก   ไอซ์แลนด์ – ปีร์ตา อาบีบา โซร์ฮัลสโตตีร์   อินโดนีเซีย – เฟร์เดอรีกา อาเลกซิส จูล   เปรู – เกลิน ริเวร์รา   สหรัฐ – เชสลี คริสต์ †
20 คนสุดท้าย:   แอลเบเนีย – ซินดี มารีนา   บราซิล – ฌูเลีย ฮอร์ตา   โครเอเชีย – มีอา เริกมัน   สาธารณรัฐโดมินิกัน – เกลาดิโอ ดาลิ   อินเดีย – วาร์ติกา สิงห์   ไนจีเรีย – โอลูโทซิน อาราโรมี   ฟิลิปปินส์ – กาซีนี กานาโดส   โปรตุเกส – ซิลวี ซิลวา   เวเนซุเอลา – ตาเลีย โอวิโน   เวียดนาม – ฮหว่าง ถวี่
ผลการประกวด > รางวัลพิเศษ

| รางวัล | ผู้เข้าประกวด |
| --- | --- |
ชุดประจำชาติยอดเยี่ยม:   ฟิลิปปินส์ – กาซีนี กานาโดส
นางงามมิตรภาพ:   โปแลนด์ – ออลกา บูวาวา
กรรมการ

ริโยะ โมริ – นางงามจักรวาล 2007 จากญี่ปุ่น
เปาลินา เบกา – นางงามจักรวาล 2014 จากโคลอมเบีย
คริสเติล สจ๊วต – มิสอเมริกา 2008 จากรัฐเท็กซัส
คาร่า มันด์ – มิสอเมริกา 2018 จากรัฐนอร์ทดาโกตา
แกบี้ เอสปิโน – นักแสดงชาวเวเนซุเอลา
ซาซาน เฮนดริกซ์ – ยูทูปเบอร์ และนักธุรกิจชาวอเมริกัน
โบโซมา เซนต์ จอห์น – นักธุรกิจ และผู้บริหารการตลาดชาวอเมริกัน
โอลิเวีย จอร์แดน – มิสอเมริกา 2015 จากรัฐโอคลาโฮมา (ตัดสินเฉพาะรอบพรีลิมมินารี)
แหล่งข้อมูลอื่น

เว็บไซต์อย่างเป็นทางการ
| ด ค กนางงามจักรวาล |
| --- | --- |
 1952  1953  1954  1955  1956  1957  1958  1959  1960  1961 
 1962  1963  1964  1965  1966  1967  1968  1969  1970  1971 
 1972  1973  1974  1975  1976  1977  1978  1979  1980  1981 
 1982  1983  1984  1985  1986  1987  1988  1989  1990  1991 
 1992  1993  1994  1995  1996  1997  1998  1999  2000  2001 
 2002  2003  2004  2005  2006  2007  2008  2009  2010  2011 
 2012  2013  2014  2015  2016  2017  2018  2019  2020  2021 
 2022  2023  2024  2025 
 ผู้ครองตำแหน่ง  รองชนะเลิศและผู้เข้ารอบสุดท้าย  ควีนส์ทวีป  รางวัลพิเศษ  ประเทศ 
↑  เบลเยียม — อันเจลีน ฟลอร์ ปัว ได้รับการแต่งตั้งให้เป็นมิสยูนิเวิร์สเบลเยียม 2019 เพื่อเป็นตัวแทนประเทศเบลเยียมหลังจากที่องค์การมิสเบลเยียมตัดสินใจส่งผู้ชนะเดิมของมิสเบลเยียม 2019 เอเลนา กัสโตร ซัวเรซ เข้าร่วมการประกวดมิสเวิลด์ 2019 โดยก่อนหน้านี้ปัวเคยครองตำแหน่งมิสเบลเยียม 2018 และเลือกที่จะเข้าประกวดมิสเวิลด์ 2018
↑  ฝรั่งเศส — มาแอวา กุก ได้รับการแต่งตั้งให้เข้าประกวดนางงามจักรวาล 2019 โดยองค์กรมิสฟรานซ์ หลังจากไวมาลามา ชาวิส ผู้ชนะการประกวดมิสฟรานซ์ 2019 เลือกที่จะไม่เข้าประกวดในระดับนานาชาติ และโอเฟลิ เมซีโน รองอันดับ 1 เลือกให้เข้าร่วมการประกวดมิสเวิลด์ 2019 โดยก่อนหน้านี้กุกเคยครองตำแหน่งมิสฟรานซ์ 2018 และเลือกที่จะเข้าประกวดมิสเวิลด์ 2018
↑  อินเดีย —  วาร์ติกา สิงห์ ได้รับการแต่งตั้งให้เป็นมิสยูนิเวิร์สอินเดีย 2019 โดยองค์กรมิสดีวา วาร์ติกาเคยเข้าร่วมการประกวดมิสแกรนด์อินเตอร์เนชันแนล 2015 และได้รับรางวัลรองอันดับ 2
↑  โปแลนด์ — ออลกา บูวาวา ได้รับการแต่งตั้งให้เป็นมิสยูนิเวิร์สโปแลนด์ 2019 หลังจากที่องค์กรมิสปอลสกีเป็นผู้ถือลิขสิทธิ์รายใหม่สำหรับมิสยูนิเวิร์สในประเทศโปแลนด์ โดยก่อนหน้านี้องค์กรมิสปอลอเนียเป็นผู้ถือลิขสิทธิ์มิสยูนิเวิร์สในประเทศโปแลนด์ บูวาวาได้รับรางวัลชนะเลิศในการประกวดมิสปอลสกี 2018[ต้องการอ้างอิง]
↑  เวียดนาม  —  ฮหว่าง ถิ ถวี่ ได้รับการแต่งตั้งให้เป็นมิสยูนิเวิร์สเวียดนาม 2019 โดย เซือง เจือง เทียน ลี้ ประธานกองประกวดมิสยูนิเวิร์สเวียดนาม ถวี่ได้รางวัลรองอันดับ 1 ในการประกวดมิสยูนิเวิร์สเวียดนาม 2017[ต้องการอ้างอิง]
แผนที่แสดงประเทศที่เข้าร่วมการประกวดนางงามจักรวาล 2019
การหมุนเชิงแสง

หลักการของเครื่องวัดการโพลาไรซ์สำหรับวัดการหมุนเชิงแสง
1. แหล่งกำเนิดแสง
2. แสงไม่โพลาไรซ์
3. โพลาไรเซอร์แบบเส้นตรง
4. แสงโพลาไรซ์แบบเส้นตรง
5. หลอดตัวอย่างที่บรรจุโมเลกุลที่ต้องการศึกษา
6. การหมุนเชิงแสงเนื่องจากโมเลกุล
7. ตัวกรองเชิงเส้นแบบหมุนได้
8. เครื่องตรวจจับ
มีสมมาตรสองแบบ หมุนขวากับหมุนซ้ายของกรดทาร์ทาริก
การทดลองเพื่อวัดความเข้มข้นของสารละลายซูโครสจากการหมุนเชิงแสง
การหมุนเชิงแสง (optical rotation) หรือ การหมุนโพลาไรเซชัน (polarization rotation) คือการที่แสงเกิดการหมุนของระนาบโพลาไรเซชันของแสงโพลาไรซ์แบบเส้นตรง เมื่อมองจากผู้สังเกตการณ์ที่อยู่ด้านหน้าลำแสงตกกระทบ ปรากฏการณ์นี้เกี่ยวข้องกับการหักเหสองแนวแบบวงกลม ซึ่งเป็นคุณสมบัติที่ตัวกลางบางตัวทำให้เกิดการหมุนเวกเตอร์สนามไฟฟ้าของลำแสงที่ส่องผ่าน
สารประกอบที่เหนี่ยวนำให้เวกเตอร์เบี่ยงเบนไปทางขวา (เมื่อหันเข้าหาแสง) เรียกว่า ตัวหมุนขวา (dextrorotatory) เช่น ซูโครส สารประกอบที่เหนี่ยวนำให้เวกเตอร์เบี่ยงเบนไปทางซ้าย (เมื่อหันเข้าหาแสง) เรียกว่า ตัวหมุนซ้าย (levorotatory) เช่น ฟรุกโตส
การหมุนของโพลาไรเซชันของแสงโพลาไรซ์แบบเส้นตรงถูกสังเกตเมื่อต้นศตวรรษที่ 19 โดย นักฟิสิกส์หลายคน ที่สำคัญคือ ฌ็อง-บาติสต์ บีโย ก่อนที่ธรรมชาติของโมเลกุลจะถูกเข้าใจ จากนั้นจึงมีการประยุกต์ใช้โดยใช้เครื่องวัดการโพลาไรซ์ เพื่อวัดความเข้มข้นของน้ำตาล เช่น กลูโคส ในสารละลาย กลูโคสยังมีอีกชื่อซึ่งมีที่มาซึ่งเกี่ยวข้องกับปรากฏการณ์นี้ คือ เดกซ์โทรส (dextrose) ซึ่งมาจากการที่หมุนโพลาไรเซชันไปทางขวา คุณสมบัตินี้เป็นส่วนหนึ่งของวิชาเคมีอินทรีย์ และฟิสิกส์ของคลื่น
ทฤษฎี

หลักการเรื่องนี้ถูกอธิบายโดย โอกุสแต็ง-ฌ็อง แฟรแนล สิบปีหลังจากการสังเกตของฌ็อง-บาติสต์ บีโย แฟรแนลเป็นที่รู้จักกันอย่างดีที่สุดสำหรับการทดลองการแทรกสอด ซึ่งเขาได้ยืนยันลักษณะความเป็นคลื่นของแสงอย่างชัดเจน (หลังจากคริสตียาน เฮยเคินส์ และ โทมัส ยัง) นอกจากนี้เขายังกำหนดลักษณะตามขวางของคลื่นแสงและโพลาไรเซชันต่าง ๆ
แฟรแนลสามารถอธิบายหลักการหมุนเชิงแสงได้หลังจากสังเกตเห็นว่าโพลาไรเซชันแบบวงกลมทั้งสองแบบ (ทิศทางการหมุนตรงข้ามกัน ไปทางขวา หรือทางซ้าย) ถูกส่งผ่านโดยไม่มีการเปลี่ยนรูปโดยตัวกลางที่มีการหมุนเชิงแสง แต่มีการส่งผ่านด้วยดรรชนีหักเหที่แตกต่างกันสองค่าคือ  n_{D} และ  n_{G} นั่นคือ ความเร็วในการแผ่ที่แตกต่างกันสองค่าเป็น  c/n_{D} และ  c/n_{G}
แฟนแนลอธิบายว่าสนามไฟฟ้า  {\vec {E}}_{r} ของคลื่นโพลาไรซ์แบบเส้นตรงจะเท่ากับผลรวมของสองสนามที่หมุนในทิศทางตรงข้ามกัน ไปทางขวาหรือทางซ้าย โดยมีแอมพลิจูดเท่ากับครึ่งหนึ่งของสนามเริ่มต้น:
แท้จริงแล้วส่วนประกอบของ  {\vec {E}}_{D} และ  {\vec {E}}_{G} ตั้งฉากกับระนาบการแผ่ของคลื่นเส้นตรงเสมอกันและตรงข้ามกัน และดังนั้นจึงหักล้างกัน ในขณะที่ส่วนประกอบของทั้งสองที่ขนานกับระนาบนี้จะเท่ากับครึ่งสนามของคลื่นเส้นตรง  ดังนั้นแฟรแนลจึงคำนวณการแพร่กระจายของคลื่นวงกลมสองคลื่นแยกกัน ขวาและซ้าย ด้วยดัชนีที่แตกต่างกัน ที่ทางออกจากตัวกลางที่มีความหนา L คลื่นทั้งสองนี้มีเวลาแพร่กระจายต่างกัน และคลื่นลูกหนึ่งจะล่าช้าเมื่อเทียบกับคลื่นอีกลูกหนึ่ง
และคลื่นจะเกิดการเลื่อนเฟสเป็นมุม
ในที่นี้  f คือความถี่ของคลื่นและ  \lambda =(c/f) คือความยาวคลื่นของแสงในสุญญากาศ
โดยการเพิ่มสองสนามของคลื่นวงกลมที่ส่งผ่านไป จะคำนวณคลื่นของโพลาไรซ์แบบเส้นตรง ซึ่งหมุนรอบทิศทางของการแพร่กระจายเป็นมุม  \theta  ซึ่งเป็นมุมเฟสครึ่งหนึ่ง:
ที่มาของโครงสร้างที่เกิดการหมุนเชิงแสง

การศึกษาในช่วงศตวรรษที่ 19 ได้แสดงให้เห็นว่าการหมุนเชิงแสงมาจากโครงสร้างระดับจุลภาคแบบอสมมาตรของตัวกลางที่เกี่ยวข้อง ในการจัดเรียงอะตอมเพื่อสร้างโมเลกุลหรือผลึก จะมีการพิจารณาความไม่สมมาตรหรือไครัลลิตี ไม่ว่าจะเป็นในโมเลกุล หรือผลึก องค์ประกอบพื้นฐานของโครงสร้างนี้คือรูปทรงเรขาคณิตเชิงพื้นที่ที่ไม่สมมาตร ทำให้ไม่ให้ซ้อนทับกับภาพในกระจก โครงสร้างทั้งสองนี้เป็นภาพสะท้อนของกันและกัน แต่ไม่สามารถซ้อนทับกันได้ แสดงการหมุนในทิศทางตรงกันข้ามกับสนามไฟฟ้าของคลื่นแสง ภายใต้เงื่อนไขว่าต้องไม่ผสมกัน
เมื่อโมเลกุลหรือผลึกที่ไม่สมมาตรเหล่านี้ถูกสร้างขึ้นในปฏิกิริยาเคมี โดยเริ่มจากโมเลกุลร่วมและโมเลกุลที่สมมาตร กระบวนการทางเคมีซึ่งเริ่มแรกไม่เกี่ยวข้องกับความไม่สมมาตร จะสร้างส่วนผสมในปริมาณที่เท่ากันของรูปแบบทั้งสองเสมอ ส่วนผสมนี้เรียกว่าแรซีมิก ซึ่งไม่มีการหมุนด้วยแสง ในปี 1848 หลุยส์ ปาสเตอร์ ได้ประสบความสำเร็จโดยการทำให้แรซิมิกของกรดทาร์ทาริกเป็นเนื้อเดียวกันในการแยกโครงสร้างภาพทั้งสองออกจากกันโดยการจัดเรียงผลึกขนาดเล็กทีละภาพด้วยสายตา และเขาจึงได้สารตัวกลางสองชนิดที่แตกต่างกัน มีอำนาจหมุนตรงกันข้าม
สิ่งมีชีวิตตามธรรมชาติ เช่น สัตว์หรือพืช อาจสามารถผลิตโมเลกุลที่มีรูปแบบเดียวได้ ซึ่งสังเกตได้จากการที่เกิดการหมุนเชิงแสง ด้วยเหตุนี้การหมุนเชิงแสงจึงเป็นที่สนใจของนักชีวเคมีเป็นพิเศษ
ปรากฏารณ์ฟาราเดย์

ปรากฏการณ์การหมุนเชิงแสงเมื่อผ่านสารตามธรรมชาตินี้มักถูกเปรียบเทียบกับอีกปรากฏการณ์ที่ทำให้เกิดการหมุนเชิงแสงเช่นกัน คือ ปรากฏการณ์ฟาราเดย์ ซึ่งเป็นปรากฏการณ์ทัศนศาสตร์เชิงแม่เหล็กซึ่งเกิดจากการหมุนของโพลาไรเซชันเชิงเส้นตรงในตัวกลางโปร่งใสเมื่ออยู่ภายใต้สนามแม่เหล็ก ปรากฏการณ์ฟาราเดย์สามารถอธิบายได้อย่างมีประสิทธิภาพโดยทฤษฎีที่พัฒนาขึ้นก่อนหน้า โดยมีดัชนีสองค่าที่แตกต่างกัน  n_{D} และ  n_{G} สำหรับโพลาไรซ์แบบวงกลมสองอัน คือ ด้านขวาและด้านซ้าย แต่ที่มาของความแตกต่างของดัชนีนั้นแตกต่างกันโดยสิ้นเชิงระหว่างปรากฏการณ์ทั้งสองนี้ ในปรากฏการณ์ฟาราเดย์ เกิดจากอันตรกิริยาของสนามแม่เหล็กบนอะตอม และสามารถใช้ทฤษฎีแม่เหล็กไฟฟ้าคำนวณความแตกต่างของดัชนีได้
การใช้ประโยชน์

สำหรับการประยุกต์ใช้ เช่น การหมุนเชิงแสงทำให้สามารถวัดความเข้มข้นของมวลได้จากกฎของบีโย:
โดยที่ α คือการหมุนเชิงแสงของสารละลายในหน่วยองศา [α] คือการหมุนเชิงแสงเฉพาะซึ่งขึ้นอยู่กับอุณหภูมิ ความยาวคลื่นที่ใช้ และตัวทำละลายโดยเฉพาะ (ตารางมักจะให้การหมุนเชิงแสงเฉพาะนี้ที่ 20 °C และสำหรับความยาวคลื่นของเส้น โซเดียม สีเหลืองที่ 589.3 nm) l คือความยาวของคิวเวต ในหน่วยเดซิเมตร และ c คือความเข้มข้นในหน่วยกรัมต่อมิลลิลิตร
เมื่อมีสนามแม่เหล็ก โมเลกุลทั้งหมดอาจเกิดการหมุนเชิงแสง ดังนั้นเราจึงสังเกตการหมุนของโพลาไรเซชันของแสงที่ผ่านตัวกลางที่อยู่ภายใต้สนามแม่เหล็ก ปรากฏการณ์ฟาราเดย์เป็นหนึ่งในการค้นพบครั้งแรกในการเชื่อมโยงระหว่างแสงและทฤษฎีแม่เหล็กไฟฟ้า
แคนเดลา

ฟังก์ชันความเข้มการส่องสว่างของการเห็นในเวลากลางวัน (เส้นสีดำ) และการเห็นในเวลากลางคืน (เส้นสีเขียว) แกนนอนเป็นความยาวคลื่นในหน่วยนาโนเมตร

แคนเดลา (อังกฤษ: candela สัญลักษณ์: cd) หรือที่เรียกทั่วไปว่า แรงเทียน เป็นหน่วยฐานเอสไอของความเข้มของการส่องสว่าง ซึ่งหมายถึงกำลังของแสงต่อมุมตัน (ความเข้มของการแผ่รังสี) ที่ปล่อยออกมาจากแหล่งกำเนิดแสงในทิศทางเฉพาะ และถ่วงน้ำหนักโดยฟังก์ชันการส่องสว่างซึ่งเป็นแบบจำลองมาตรฐานของความไวแสงของตามนุษย์ในแต่ละความยาวคลื่น
คำว่า Candela มีที่มาจากภาษาละติน และยังเป็นคำที่ใช้ในภาษาสเปน และภาษาอิตาลี โดยมีความหมายว่าเทียนไข โดยหนึ่งแคนเดลามีขนาดประมาณหนึ่งแรงเทียน (หรือ กำลังเทียน, Candle Power) ซึ่งใช้ประมาณความสว่างของเทียนหนึ่งเล่ม
นิยาม

เช่นเดียวกับหน่วยฐานเอสไออื่นๆ แคนเดลามีนิยามเชิงปฏิบัติการ ตั้งแต่การประชุมมาตรวิทยาระหว่างประเทศครั้งที่ 16 ในปี 1979 หน่วยแคนแดลาได้รับการนิยามจากกระบวนการทางฟิสิกส์ที่ให้ความเข้มของการส่องสว่างขนาด 1 แคนเดลาดังนี้
หนึ่งแคนเดลาเท่ากับความเข้มส่องสว่างในทิศที่กำหนดของแหล่งกำเนิดที่แผ่รังสีของแสงความถี่เดียวที่มีความถี่ 540×1012 เฮิรตซ์ และมีความเข้มของการแผ่รังสีในทิศทางนั้นเท่ากับ 1/683 วัตต์ต่อสเตอเรเดียน
ในนิยามได้อธิบายวิธีการสร้างแหล่งกำเนิดที่ให้แสงที่มีความเข้มของการส่องสว่างขนาด 1 แคนเดลา (ตามนิยาม) เพื่อให้ออกแบบเครื่องมือสอบเทียบ (calibrate) ที่สามารถตรวจวัดความเข้มความเข้มของการส่องสว่างได้
คำอธิบาย

ความถี่ดังกล่าวเป็นช่วงสเปกตรัมที่มองเห็นใกล้แสงสีเขียว ซึ่งมีความยาวคลื่นประมาณ 555 นาโนเมตร  
ความถี่นี้เป็นความถี่ที่ไวต่อตามนุษย์สูงสุดในเวลากลางวัน สำหรับแสงความถี่อื่น ๆ ต้องปล่อยแสงด้วยความเข้มที่สูงกว่านี้จึงจะรับรู้ความเข้มของการส่องสว่างที่เท่ากันได้ ความเข้มของการส่องสว่างสำหรับความยาวคลื่น  \lambda  
สามารถคำนวณได้จาก
เมื่อ
ความเข้มการส่องสว่างของเทียน 1 เล่มมีขนาดประมาณ 1 แคนเดลา ความเข้มการส่องสว่างของหลอดไส้ 100 วัตต์มีขนาดประมาณ 120 แคนเดลา
ต้นกำเนิด

ก่อนหน้าปี 1948 มาตรฐานของความเข้มของการส่องสว่างยังคงหลากหลายในแต่ละประเทศ นอกจากเปรียบเทียบ
กับแสงเทียนแล้ว ยังเปรียบเทียบแสงไฟที่เกิดจากการเผาเส้นใยเฉพาะอย่าง  หนึ่งในหน่วยวัดความเข้มของการส่องสว่าง
ที่เป็นที่รู้จักได้แก่ แรงเทียนในระบบมาตรฐานอังกฤษ หนึ่งแคนเดลาเท่ากับความสว่างที่เกิดมาจากเทียนที่ทำมาจาก
ไขปลาวาฬบริสุทธิ์น้ำหนักเศษหนึ่งส่วนหกปอนด์และเผาไหม้ในอัตรา 120 เกรนต่อชั่วโมง เยอรมนี ออสเตรีย และ สแกนดินาเวียใช้หน่วย hefnerkerze ซึ่งนำมาจากตะเกียงเฮฟเนอร์ (Hefner lamp)
จากความต้องการการนิยามหน่วยความเข้มของการส่องสว่างที่ชัดเจนยิ่งขึ้น คณะกรรมาธิการระหว่างประเทศว่าด้วยความส่องสว่าง (International Commission on Illumination: CIE) และคณะกรรมการมาตรวิทยาสากล (CIPM) ได้เสนอ “แรงเทียนใหม่”  โดยใช้การส่องสว่างจากการแผ่รังสีของพลังค์จากแพลทินัมแช่แข็ง และปรับค่าของหน่วยใหม่ให้ใกล้เคียงกับหน่วยแรงเทียนเดิม ในที่สุด CIPM ได้ตัดสินใจประกาศนิยามในปี 1946 ว่า
แรงเทียนใหม่ นิยามมาจาก ความสว่างจากการแผ่รังสีในทุกๆ สเปกตรัม ณ จุดเยือกแข็งของแพลทินัมจะต้องเท่ากับ 60 แรงเทียนใหม่ต่อตารางเซนติเมตร
ในการประชุมมาตรวิทยาระหว่างประเทศครั้งที่ 9 ในปี 1948 ได้เปลี่ยนชื่อหน่วยนี้เป็น "แคนเดลา" ในการประชุมมาตรวิทยา
ระหว่างประเทศครั้งที่ 13 ปี 1947 ได้ยกเลิกคำว่า "แรงเทียนใหม่" และขยายนิยามหน่วยแคนเดลาเพิ่มเติมว่า การแช่แข็ง
แพลทินัมต้องทำในความดันบรรยากาศกลายเป็น
หนึ่งแคนเดลาเท่ากับความเข้มส่องสว่างในทิศที่กำหนดบนพื้นผิว 1/600 000 ตารางเมตรของวัตถุดำ ณ จุดเยือกแข็งของแพลทินัมภายใต้ความดัน 101 325 นิวตันต่อตารางเมตร
เนื่องจากความยุ่งยากในการสร้างตัวแผ่รังสีของพลังค์ในอุณหภูมิสูงและความเป็นไปได้จากมาตรรังสีวิทยา (Radiometry)
ในการประชุมมาตรวิทยาระหว่างประเทศครั้งที่ 16 ปี 1979 จึงได้เปลี่ยนนิยามของแคนเดลาไปเป็นนิยามในปัจจุบันในที่สุด
ค่าคงที่ 1/683 ในนิยามใหม่เป็นค่าที่เลือกมาเพื่อให้มีค่าใกล้เคียงกับ "แรงเทียนใหม่" ในนิยามเดิม ถึงแม้ว่าหน่วยแคนเดลาจะนิยามด้วย วินาที (หน่วยฐานเอสไอ) และวัตต์ (หน่วยอนุพันธ์เอสไอ) หน่วยแคนเดลาก็ยังคงเป็นหน่วยฐานเอสไอตามนิยาม
สมเด็จพระราชาธิบดีอับดุลลอฮ์ที่ 2 แห่งจอร์แดน

สมเด็จพระราชาธิบดีอับดุลลอฮ์ที่ 2 บิน อัลฮุซัยน์ (อาหรับ: الملك عبد الله الثاني بن الحسين, ʿAbdullāh al-thani bin Al-Husayn, พระราชสมภพ 30 มกราคม พ.ศ. 2505) เป็นพระมหากษัตริย์รัชกาลที่ 4 แห่งจอร์แดน เสด็จขึ้นครองราชย์เมื่อวันที่ 7 กุมภาพันธ์ พ.ศ. 2542 เป็นพระราชโอรสพระองค์ใหญ่ในสมเด็จพระราชาธิบดีฮุสเซนแห่งจอร์แดน และเจ้าหญิงมูนา อัลฮุซัยน์
พระราชประวัติ > พระราชสมภพ

สมเด็จพระราชาธิบดีอับดุลลอฮ์ที่ 2 เสด็จพระราชสมภพเมื่อวันที่ 30 มกราคม พ.ศ. 2505 ณ กรุงอัมมาน เป็นพระราชโอรสพระองค์ใหญ่ในสมเด็จพระราชาธิบดีฮุซัยน์ และเจ้าหญิงมูนา อัลฮุซัยน์ อดีตพระวรราชชายาชาวอังกฤษ (พระนามเดิม แอนทัวเนตต์ เอวริล การ์ดิเนอร์)
พระนาม "อับดุลลอฮ์" นั้น นำมาจากพระปรมาภิไธยของ สมเด็จพระเจ้าอับดุลลอฮ์ที่ 1 พระปัยกา ทรงเป็นลูกหลานรุ่นที่ 41 นบีมุฮัมมัด ในสายฟาฏิมะฮ์ ธิดานบีมุฮัมมัด กับสามีคืออะลี อิบน์ อะบี ฏอลิบ
ในฐานะที่ทรงเป็นพระราชโอรสพระองค์แรกในสมเด็จพระราชาธิบดีฮุซัยน์ พระองค์เป็นองค์รัชทายาทแห่งจอร์แดนภายใต้รัฐธรรมนูญปี พ.ศ. 2495
เนื่องจากความไม่มั่นคงทางการเมือง สมเด็จพระราชาธิบดีฮุซัยน์มีพระราชดำริสถาปนารัชทายาทที่เป็นผู้ใหญ่ขึ้นแทน ดังนั้นพระองค์จึงทรงสถาปนาเจ้าชายฮะซัน พระอนุชาขึ้นเป็นพระรัชทายาทในปีพ.ศ. 2508